Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 126

3. A kommunikációs stratégia nyilvánossága A KS fõ célja a magyar társadalom, a magyar gazdaság EU-tagságra való hatékony felkészülésének és a magyar tagsággal való azonosulásának elõsegítése. A magyar társadalom sikeres EU-tagságra való hatékony felkészülése nemzeti érdek. A felkészülés sikere jelentõs mértékben azon múlik, mennyire sikerül tudatosítani az egyes társadalmi csoportokban az érintettség érzését. Az aktív felkészülés biztosíthatja azt, hogy a magyar társadalom élni tudjon a tagság által nyújtott lehetõségekkel, esélyekkel, s a gazdaság szereplõi versenyképesek maradjanak az egységes piacon. A KS szövegét sikerre vitele érdekében az érintettekkel meg kell ismertetni, és biztosítani kell a benne foglaltak társadalmasítását. A KS szövegét ezért nyilvánossá kell tenni, és el kell juttatni az EU-csatlakozási kommunikációban részt vevõ intézményeknek és társadalmi partnerszervezetnek: — valamennyi minisztériumnak és kormányzati szervezetnek, — az Országgyûlésnek, — a megyei és helyi önkormányzatoknak, — az Európai Bizottság Magyarországi Delegációjának, — az EIP-knek, — a fontos szakmai, érdekképviseleti és civil szervezeteknek, — a fontos közvetítõ, társadalmi véleményirányító csoportoknak (pl. újságírók, tanárok, egyházi vezetõk). A dokumentum megismertetése már önmagában is az EU-tudatosság növekedését, a csatlakozás fontosságának felismerését, a lehetséges partnerszervezetek tájékoztatási felelõsségének tudatosítását, és a csatlakozással kapcsolatos kommunikációs prioritások kijelölését szolgálja. Ahhoz, hogy a KS céljait valamennyi érintett partner, szereplõ elfogadja, s a velük való azonosulás alapján aktívan közre tudjon mûködni a felkészülésben, meg kell ismernie a dokumentumot. A KS dokumentumnak ezért nyilvánosnak kell lennie. A KS nyilvánosságra hozása a hatékony végrehajtás feltétele. VI. A KOMMUNIKÁCIÓS STRATÉGIA VÉGREHAJTÁSÁNAK SZERVEZETE A kommunikációs stratégia sikere javarészt attól függ, hogy felhasználója képes-e hatékony szervezeti modellt találni a stratégia kivitelezéséhez. A modell sikerességének két alapfeltétele van: — Egyrészrõl biztosítani kell, hogy minden az integrációs tájékoztatásba bekapcsolódó intézményen belül (szaktárcák, megyei közgyûlések, önkormányzatok, szakmai-érdekképviseleti és civil szervezetek stb.) olajozott és hatékony legyen a munkakapcsolat a politikai és/vagy szervezeti döntéseket meghozó vezetõ személyiségek és azok között, akik a kommunikációs feladatokkal járó munkát naponta elvégzik. — Másrészrõl ki kell alakítani a kormányzati, regionális, civil és szakmai-érdekképviseleti szervezetek és multiplikátor csoportok közötti hatékony munkamegosztás és koordinált, egymásra épülõ decentralizált tájékoztatás rendszerét. 2002/151/II. szám A decentralizált megközelítés nemcsak a kommunikációs stratégia végrehajtását, hanem annak irányítását is jellemzi. A központi koordinációért három intézmény felel: — Az EU Kommunikációs Közalapítvány alatt felállítandó EU Kommunikációs Központ felelõs a stratégia társadalmasításáért (a szakmai-érdekképviseleti, civil, területi decentralizációért) és a népszavazásra való felkészülés irányításáért. Az EU Kommunikációs Közalapítvány célja, hogy aktív partnerként bevonja a kommunikációba és támogassa a szakmai és a civil szféra legfontosabb ernyõszervezeteit, a közigazgatás és az EU-tájékoztatás regionális szintjein elhelyezkedõ intézményeket és a széles lakossági tájékoztatást végzõ legfontosabb multiplikátor csoportokat. — Az EU Kommunikációs Tárcaközi Bizottság szolgálja a stratégia kormányzati végrehajtását, és ennek érdekében a szaktárcák EU-kommunikációjának összehangolását. A szaktárcák felelõsek a saját területükön mûködõ speciális civil, szakmai-érdekképviseleti és regionális szervezetekkel, valamint multiplikátor csoportokkal való kapcsolattartásért, célcsoportjaik integrációs felkészülését segítõ munkájuk támogatásáért. — A Külügyminisztérium koordinálja egyrészt a kifelé irányuló integrációs kommunikációt, azaz Magyarország bemutatását az EU intézményei, tagországai és lakossága felé; másrészt a befelé irányuló kommunikáció terén a Külügyminisztérium irányítja a tájékoztatást a magyar csatlakozási folyamatról (a csatlakozásról és annak feltételeirõl). A Közalapítvány Kuratóriuma szakmai munkájának tartalmi meghatározását, a döntések elõkészítését a Kormány által kinevezett Tanácsadó Testület segíti. A kommunikációs stratégia végrehajtásának szakmai monitoringját és a Közalapítvány EU Kommunikációs Központja munkájának szakmai támogatását a külsõ szakértõkbõl álló EU Kommunikációs Szakértõi Mûhely végzi.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes